“እንደ ሀገር ተመሳሳይ ጉዳት ከደረሰብን በቀላሉ መሻገር ይከብደናልና ቀሪ አቅማችንን አሟጠን መከላከል ሥራ ላይ ልናውል ይገባል፡፡” ምክትል ርእሰ መሥተዳደር ፋንታ ማንደፍሮ (ዶክተር)
ባሕር ዳር፡ ጥቅምት 03/2013ዓ.ም (አብመድ) በአማራ ክልል ምክትል ርእሰ መሥተዳድር ፋንታ ማንደፍሮ (ዶክተር) የተመራ የክልሉ ከፍተኛ የሥራ ኃላፊዎች ቡድን በኦሮሞ ብሔረሰብ አስተዳደር በበርሃ አንበጣ መንጋ ወረርሽኝ የተጎዱ አካባቢዎችን ተመልክተዋል፡፡በምሥራቅ አማራ በርካታ አካባቢዎች የበርሃ አንበጣ መንጋ ተከስቶ በሰብል ላይ መጠነ ሰፊ ጉዳት አድርሷል፡፡ የበርሃ አንበጣው ጉዳት ካደረሰባቸው አካባቢዎች አንዱ የኦሮሞ ብሔረሰብ አስተዳደር ነው፡፡ በብሔረሰብ አስተዳደሩ ካሉት ሰባት ወረዳዎች ውስጥ በአምስቱ ወረዳዎች በሚገኙ 46 ቀበሌዎች ላይ የአንበጣ መንጋው ተከበብሔረሰብ አስተዳደሩ የበርሃ አንበጣ መንጋ መከሰት ከፍተኛ ጉዳት ካደረሰባቸው ወረዳዎች ውስጥ ባቲ አንዱ ነው፡፡ ወረዳው ካሉት 26 ቀበሌዎች በ21ዱ የአንበጣ መንጋው ተከስቶ ሙሉ በሙሉ በማሳ ላይ ባለ ሰብል ጉዳት አድርሷል፡፡ በዘመናዊ እና ባህላዊ መንገድ ለመከላከል ጥረት ቢደረግም የአንበጣው ሥርጭት ከቁጥጥር ውጭ የሆነባቸው አርሶ አደሮቹ ቢቸግራቸው የማሽላ አገዳቸውን በእራፊ ጨርቅ እስከ መሸፈን ደርሰዋል፡፡